ኢትዮ አሜሪካዊው የትራንስፖርት ባለሙያ በኒውዮርክ ዕውቅና ተሰጣቸው
በትራንስፖርት ዘርፍ የኢንተለጀንት ትራንስፖርት ሲስተም (አይቲኤስ) ባለሙያ የሆኑት ኢትዮ አሜሪካዊው ዓብዩ ብርሌ (ጌራ)፣ በኒውዮርክ ከተማ የአይቲኤስ ማኅበር ዕውቅና ተሰጣቸው፡፡ ዕውቅናው ይፋ የተደረገው እ.ኤ.አ. ከዲሴምበር 9 እስከ 11 ቀን 2020 በድረ ገጽ በተደረገ 27ኛው የማኅበሩ ጠቅላላ ጉባዔ ላይ ነው፡፡ኢትዮጵያን ጨምሮ በርካታ የአፍሪካ አገሮችን በትራንስፖርት ዘርፍ የሚያማክሩት አቶ ዓብዩ ዕውቅናው የተሰጣቸው፣ በኒውዮርክ ከተማ፣ የትራንስፖርት አገልግሎት በቴክኖሎጂ የታገዘና ዘመናዊ እንዲሆን ባደረጉት አስተዋጽኦ ነው፡፡ይኼ የክብር ዕውቅና በኒውዮርክ የትራንስፖርት ማኅበር የተሰጠ ሲሆን፣ ማኅበሩ በአሜሪካና በዓለም ከሚታወቁ የትራንስፖርት ዘርፍ ማኅበራት አንዱ ነው፡፡ዕውቅናው ድንቅ ለሚባሉ ግለሰቦች የሚሰጥና በአንዳንድ ጊዜዎች ቀዳሚ መፍትሔዎችን ያስገኙና የመሪነት ሚና ለተጫወቱ ሰዎች የሚሰጥ መሆኑንና ለረዥም ዓመታት በዘርፉ ውስጥ መቆየትን እንደሚጠይቅ ታውቋል፡፡የተሰጣቸውን ዕውቅና አስመልክተው ለሪፖርተር አስተያየታቸውን የሰጡት አቶ ዓብዩ፣ ‹‹ይኼንን የተለየ ሽልማት ለመቀበልና በኒውዮርክና በማኅበሩ ካሉ በአይቲኤስ ዘርፍ ከተከበሩ ብቁ መሪዎች ጎን ለመሠለፍ በመብቃቴ ከፍተኛ ክብር ነው የተሰማኝ፤›› በማለት  ይኼ ዕውቅና ይበልጡኑ እንዲሠሩ እንደሚያበረታታቸው ተናግረዋል፡፡‹‹ከሁሉም በላይ በዕውቀትና በአይቲኤስ ቴክኖሎጂ ሽግግር በማድረግ የትራንስፖርት ዘርፉ ይሻሻል ዘንድ ለእናት አገሬ ኢትዮጵያ ከፍተኛ አስተዋጽኦ ማድረግ በመቻሌም ዕድለኝነት ይሰማኛል፡፡ ይኼንንም ያጋራሁት በዓመታት የአሜሪካ ቆይታዬ ካገኘሁት ዕውቀት፣ ክህሎትና ልምድ ነው፤›› ብለዋል፡፡ ‹‹በዚህም፣ ኢትዮጵያ አይቲኤስን በመጠቀም የትራንስፖርት ዘርፏን እንድታሻሽልና እንድታሳድግ ለማድረግ፣ በትግበራ ላይ ያሉት የአይቲኤስ ፕሮግራሞችና ፕሮጀክቶች እንዲሳኩ ለማገዝ ቁርጠኛ ነኝ፤›› ሲሉ አስረድተዋል፡፡አቶዓብዩከሦስትአሥርትዓመታትበላይበአሜሪካየኖሩ፣በኒውዮርክናበተለያዩየአፍሪካአገሮችበትራንስፖርትዘርፍየሚያማክሩባለሙያናቸው፡፡ የኢትዮጵያሕዝቦችአብዮታዊፓርቲ (ኢሕአፓ) ወታደራዊክንፍየነበረውኢትዮጵያሕዝቦችአብዮታዊሠራዊት (ኢሕአሠ) መሪየነበሩትናበዝነኛውየትግልስማቸው ‹‹ጌራ›› ተብለውየሚታወቁትአቶዓብዩ፣በተለይኢንተለጀንትትራንስፖርትሲስተምስ (አይቲኤስ) የሚባለውንቴክኖሎጂበመተግበርየተካኑመሆናቸው ይነገራል፡፡በኢትዮጵያምበዚሁዘርፍበርካታሥራዎችንሠርተዋል፡፡የመንግሥትተቋማትንበዘርፉከማማከርባለፈምየአዲስ-አዳማየፍጥነትመንገድ፣እንዲሁምበግንባታ ላይ ባለውበሞጆ-ሐዋሳየፍጥነትመንገድላይቴክኖሎጂውእንዲተገበርአድርገዋል፡፡አቶ አብዩ የኢትዮጵያን በተለይም የአዲስ አበባን የብዙኃን ትራንስፖርት ዘርፍ ለማሻሻልም በርካታ ድጋፎችን የሚያደርጉ ባለሙያ ሲሆኑ፣ በኢትዮጵያም የኢንተለጀንት ትራንስፖርት ሲስተምስ (አይቲኤስ) ማኅበር እንዲቋቋም አድርገዋል፡፡